Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19835

2. ADATGYŰJTÉSI ELJÁRÁS 2.1 Földterület hasznosítás tervezés célokra alkalmas adat közvetlenül származtatható a 8. Fejezet zajmínősítési adatokból. A 8. Fejezet szerinti eljárást kérelmező választhatja, hogy a földterület hasznosítás tervezés céljára is alkalmas adatokat nyerjen a kérelmező által meghatározott és a tanúsító hatóság által elfogadott alternatív felszállási, megközelítési és/vagy átrepülési eljárások alkalmazásával. Az alternatív átrepülési eljárást a repülési pálya referencia pont előtt, 150 méter magasságban kell végrehajtani. 2.2 A 11. Fejezet zajmínősítési adatai biztosíthatnak alkalmas adatokat földterület hasznosítás tervezés célokra. A 11. Fejezet szerinti eljárást kérelmező választhatja, hogy a talaj szintje feletti 150 méter-en végrehajtott alternatív átrepülési eljárás révén a földterület hasznosítás tervezés céljára is biztosít adatokat. A földterület hasznosítás tervezés céljára adat biztosítását vállaló 11. Fejezet szerinti kérelmező fontolja meg, hogy az adatokat a repülési pályától 150 méter oldaltávban szimmetrikusan elhelyezett két kiegészítő mikrofontól és/vagy a kérelmező által meghatározott és a tanúsító hatóság által elfogadott alternatív kiegészítő felszálló- és megközelítési eljárás révén nyerje. 2.3 Földterület hasznosítás tervezés céljára biztosított minden adatot a 8. Fejezet és a 11. Fejezet jóváhagyott eljárásai révén kell a referencia feltételekhez igazítani, illetve alternatív repülési eljárások esetében azt a bizonyítványt kiadó hatóság által jóváhagyott megfelelő korrekciós módszerrel kell elvégezni.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes